kardosdrur/scandi-wiki huggingface dataset:
Cash-flow

Cash-flow eller cash flow, også kaldet pengestrøm eller kontantstrøm, er en opgørelse over indbetalinger og udbetalinger i en virksomhed. Pengestrøm bruges til at give virksomheden overblik over, hvordan penge bevæger sig i organisationen

Cash-flow er en opgørelse over virksomhedens indbetalinger og udbetalinger over en bestemt tidsperiode. Pengestrømmen kan fungere som en hurtig indikator for, hvordan en virksomheds likviditet ændrer sig, og dermed hvilket betalingsberedskab der er behov for. Pengestrømme kan eksempelvis være ydelser på en langfristet gæld eller indbetalinger fra en varedebitor.

Når en virksomhed analyserer pengestrømmen i organisationen, kan der foretages en pengestrømsopgørelse. Denne giver virksomheden et indblik i dens økonomiske tilstand. Pengestrømmen fortæller om virksomheden er likvid og dermed er i stand til at betale sine kreditorer og udbetale udbytte. Hvis der mangler likviditet i virksomheden, vurderes det, om der er behov for ekstern finansiering.

Værdiansættelse af virksomheder, aktiver eller projekter ved cash flow-metoden 

En udbredt metode til at værdiansætte en virksomhed, aktiv eller et forretningsprojekt er at anvende den såkaldte cash flow-metode. Aktiver og forretningsprojekter kan værdiansættes ved cash flow-metoden så længe de har pengestrømme – altså indtægter og driftsudgifter. Dette kunne f.eks. være investeringsejendomme, datterselskaber, nyt udstyr osv.

Cash flow-metoden bygger på en tilbagediskontering af de fremtidige forventede pengestrømme baseret på budgetter og handlingsplaner. Dermed opnås et skøn for nutidsværdien af virksomhedens fremtidige primære driftsresultater.  Denne metode kaldes også Discounted Cash Flow-metoden eller på dansk: Diskonteret pengestrøm. Metoden forkortes oftest som DCF-modellen. I praksis realiseres værdiansættelsen via DCF-modellen ved at inddele budgettet i to perioder: Budgetperioden og Terminalperioden. 

Budgetperioden er en forudsigelse af de fremtidige pengestrømme de næste 5-10 år af virksomheden, aktivet eller forretningsprojektet som værdiansættes. Disse pengestrømme tilbagediskonteres så via den udregnede diskonteringsrente. Diskontering betegner en omregning af ind- og udbetalinger, der finder sted på forskellige tidspunkter, til beløb på ét bestemt tidspunkt.

Terminalperioden tager udgangspunkt i året efter de sidste budgettering år. Terminalperioden anvendes da, det bliver vanskeligt at foretage pålidelige skøn over hvordan det virksomheden, aktivet eller forretningsprojektet vil klare sig langt ind i fremtiden. Terminalværdien udregnes ved at tage det normaliseret pengestrøm i det første år efter budgetperioden og dividere det med diskonteringsfaktoren.

Herefter sammenlægges værdien af alle de diskonterede pengestrømme og den diskonterede terminalværdi, hvilket giver værdien af aktivitet. I det perfekte marked vil dette aktiv kunne sælges til den beregnede værdi.

Kilder 

Finansiel økonomi
Erhvervsøkonomi
Sumpforglemmigej

Sumpforglemmigej (Myosotis laxa), ofte skrevet sump-forglemmigej, er en 15-40 centimeter høj plante i rublad-familien. Den ligner engforglemmigej, men sviklerne har blade i den nedre del, kronen er kun 4-5 millimeter i diameter og stænglerne har forneden tiltrykte hår.

I Danmark er sumpforglemmigej temmelig almindelig i enge, rørsumpe og ved søbredder. Den blomstrer i juni til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Rublad-familien
Lukket hovedlæsion

Lukket hovedlæsion er en type af traumatisk hjerneskade, hvor kraniet forbliver intakt. Lukkede hovedskader er den førende dødsårsag hos børn under 4 år og den mest almindelige årsag til fysisk handicap og kognitiv svækkelse hos unge mennesker. Samlet set udgør lukkede hovedlæsioner og andre former for mild traumatisk hjerneskade ca. 75% af de anslåede 17 millioner hjerneskader, der forekommer årligt i USA. Hjerneskader såsom lukkede hovedlæsioner kan resultere i livslang fysisk, kognitiv eller psykisk svækkelse og er dermed en af de allerstørste bekymringer i forhold til den offentlige sundhed.

Referencer

Kropsskader
Karastrædet

Karastrædet (, ) er et 56 km bredt og 33 km langt stræde mellem sydenden af Novaja Zemlja og den nordligste odde af Vajgatsj. Mindste dybde er 52 meter. Som regel er Karastrædet islagt, men isfrit om sommeren frem til oktober måned. 

Strædet forbinder Karahavet og Barentshavet nord for Rusland, og udgør dermed en del af grænsen mellem Europa og Asien. Karastrædet er en vigtig del af Nordøstpassagen.

Hydrografi og klima 
Kysterne på begge sider af Karastrædet er høje og stenede. Strædet er 33 km langt og har en mindste bredde på 50 km; Dybden varierer fra 7 m ved Perseus til 230 m i den østlige del. Langs midterdelen af strædet er der en sænkning på 5 kms bredde med dybder over 100 m.

Vandtemperaturen i strædet overstiger ikke 13,5 °C. Dens gennemsnitstemperatur her er 0,9 °C. Normalt er det meste af strædet dækket af is, men i varme år med stærk indflydelse af Golfstrømmen kan Karastrædet være fri for is det meste af vinteren. Den vestlige del af Karastrædet udgør den sydøstlige del af Petjorskoje Havet, der med svækkelsen af indflydelsen af de atlantiske varme havstrømme i Barentshavet fryser om vinteren. Tilstedeværelsen af isdække i Karastrædet falder normalt sammen med tilfrysningen af Petjorskoje Havet.

Referencer

Eksterne henvisninger 
 Den store sovjetiske encyklopædi: Карские Ворота, hentet 23. maj 2018 

Farvande i Rusland
Arkhangelsk oblasts geografi
Skovforglemmigej

Skovforglemmigej (Myosotis sylvatica), ofte skrevet skov-forglemmigej, er en 20-40 centimeter høj plante i rublad-familien. Den ligner markforglemmigej, men kronen er 6-10 millimeter i diameter og ved frugtmodning er frugtstilkene højst dobbelt så lange som bægeret, som er åbent.

I Danmark findes skovforglemmigej hist og her i muldrige skove. Den blomstrer i maj og juni.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Rublad-familien
Termin

Termin betyder oprindelig en bestemt tid eller tidsperiode, som genspejles i begge følgende betydninger som vi typisk anvender på dansk: En økonomisk termin eller en del af et læseår. Ordet termin kommer fra latin: Terminus "grænsetegn"; heraf senere også mål, afslutning eller betalingsfrist.

 Akademisk termin – en inddeling af det akademiske år også kaldet undervisningsperiode.
 Patent termin – den maksimale periode et patent kan virke i.
 Terminsdag – betalingsfrist
Rank forglemmigej

Rank forglemmigej (Myosotis stricta) er en enårig, 5-15 centimeter høj plante i rublad-familien. Den ligner bakkeforglemmigej, men stænglens nedre del har krogformede hår og ved frugtmodning er frugtstilkene oprette og meget kortere end bægeret.

I Danmark er rank forglemmigej temmelig almindelig på skrænter og sandede overdrev. Den blomstrer i april og maj.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Rublad-familien
Selvkontrol

Selvkontrol er evnen til at kontrollere ens følelser, adfærd, og behov på grund af eksterne krav for at fungere i samfundet. Selvkontrol er afgørende adfærd for at opnå mål og for at undgå impulser og følelser, der kan blive negativt modtaget af omgivelserne. Inden for adfærdsanalyse repræsenterer selvkontrol hjemstedet for to modstridende sider, som bestrider og regulerer hinanden til en balance mellem personlige behov og lyster i forhold til eksterne forventninger. Inden for psykologi kaldes det sommetider selvregulering.

Referencer 

Menneskeadfærd
Følelser
Vajgatsj

Vaygatsj eller Vajgatsj-øen (russisk: Вайгач) er en ø i Rusland, beliggende mellem Petsjorahavet i vest og Karahavet i øst. Vajgatsj er i nord adskilt fra Novaja Zemlja af Karastrædet og fra Jugorskijhalvøen i syd af Jugorskijsundet. Øen hører administrativt under det autonome område Nenetskij autonome okrug i Arkhangelsk oblast.

Vajgatsj-øen har et areal på 3.383 km2 og er omkring 100 km lang og 45 km bred. Det højeste punkt er 170 m.

Klima 
Den gennemsnitlige temperatur i februar er -20 ° С og i juni + 5 ° С.

Terræn 
Landskabet på Vaygach består hovedsagelig af tundra. Der er mange mindre floder på 20-40 km, marskland og små søer på øen. Lave bakkekamme ligger i længderetningen af øen, og ved kysten findes stedvis lave klipper. Øen består hovedsageligt af kalksten, men også skifer og sandsten. En stor del af øen er først hævet over havoverfladen efter istiden, og hævede kystlinjer forekommer hyppigt. Grundfjeldet er meget isskuret men dette skyldes sandsynligvis havis, og ikke gletsjere.

Der er tre bosættelser på øen: Vaygach, Dolgaja Guba og Varnek.

Flora og fauna 

Der er masser af græs, mos og arktiske blomstrende planter, men ingen træer, bortset fra en lejlighedsvis Dværg-Pil (Salix herbacea). Der er ikke mange dyr på øen, men ræve og lemminger kan undertiden ses. Men der er en meget lang række fugle og mange arter af ænder og vadefugle mv findes på moser og søer. I farvandene omkring øen er der mange havpattedyr såsom hvalrosser, sæler og hvaler.

Naturfredning 

I 2007 godkendte WWF Verdensnaturfonden (WWF) og den russiske regering oprettelsen af et naturreservat på Vajgatsjøen.

Kultur 

Navnet på øen stammer fra et nenets ord, der tilnærmet betyder "kystnært grus." Indtil 1800-tallet var øen et vigtigt helligt sted for nenetserne. Der var flerhovede træidoler malet med blod fra hellige dyr, primært rensdyr. Nogle af deres høje, som bestod af drivtømmer, rensdyrhorn og kranier af bjørne og hjorte, er blevet observeret af ældre rejsende. Selv om de er konverteret til kristendommen, er bakkerne stadig omgivet med stor overtro blandt nenetserne.

Øer i Rusland
Malthe Thomsen

Malthe Thomsen (født ca. 1992, død 26. januar 2019) var en dansker som blev falsk anklaget for pædofili mens han var i praktik som pædagog på børnehaven International Preschools på Manhattan i USA. Anklagen var fra hans kollega græsk-amerikaneren Mariangela Kefalas, og den blev undersøgt og afvist af skolen. Kefalas' påståede video med beviser, som hun nægtede at udlevere til skolen, viste sig senere at indeholde uskyldige scener. Kefalas blev fyret af skolen, da der også tidligere havde været lignende problemer med falske anklager fra hende, hvorefter Kefalas den 27. juni 2014 meldte Thomsen til politiet. Thomsen blev derefter anholdt og placeret i det berygtede Rikers Island fængsel, hvor han blev truet af andre indsatte fordi han var anklaget for pædofili. Thomsen blev senere løsladt på kaution, og endelig frigivet 13. november 2014 på grund af mangel på beviser.

Et fra dansk side meget kritiseret punkt hos politiets anklager var at forhøret af Thomsen fremkaldte en falsk tilståelse, idet anklageren falskt påstod at have en video af børnemishandling. Thomsen svarer at han ikke har nogen erindring af dette, men hvis politiet har en video af det, så må det jo være sandt. Dette blev af politiet betragtet som en tilståelse. Politi i USA må gerne lyve under afhøringer, hvilket tit fører til falske tilståelse og domfældelser på falsk grundlag. Det fra dansk side meget kritiserede forløb har været sammenlignet med Thomas Vinterbergs film Jagten fra 2012, som også handler om hysteri i forbindelse med en falsk pædofilianklage. Forhøret af Thomsen foregik efter REID-metoden, hvor politiet går efter at nedbryde den tiltalte.

Forsvaret ved retssagen har kostet Thomsens familie 911.785 kroner, ud over husleje og andre omkostninger, som de har finansieret blandt andet ved at optage lån. 560.586 kroner blev indsamlet som støtte til familien via facebooksiden Støt Den Fængslede Pædagogstuderende I New York. I april 2015 blev det rapporteret at Thomsen ville sagsøge delstaten New York for 7 millioner dollar (ca. 48 millioner kroner) i erstatning for de 5 måneder har var i fængsel eller fodlænke.

Den 20. september 2016 indgik Malthe Thomsen det forlig med delstaten New York, at han skulle modtage 500.000 kr. i erstatning.

Thomsen døde af en blodprop i hjertet i 2019, 27 år gammel. Thomsen havde udtalt at sagen havde givet ham psykiske vanskeligheder og søvnbesvær.

Referencer

Eksterne links 
 Støt Den Fængslede Pædagogstuderende I New York - Facebook støttegruppe
Anklaget i New York - DR's dokumentar om sagen.

Pædagoger fra Danmark
On the Road Again Tour

One the Road Again er navnet på den fjerde turné af det engelsk-irske boyband One Direction. Turnéen promoverer bandets fjerde album Four, sammen med deres tre tidligere albums: Midnight Memories, Take Me Home og Up All Night. 

Turen begynder den 7. februar 2015 Sydney, Australien og slutter den 31. oktober 2015 Sheffield, England. Den 16. juni 2015 ligger bandet vejen forbi den jyske by Horsens.

Opvarmning 
Det blev annonceret den 19. januar 2015 at tidligere X Factor vinder fra Australien Samantha Jade ville være opvarmning sammen med det britiske band McBusted.

Shows

Links 
 http://1d.horsensandfriends.dk/

Setliste Europa 
 "Clouds"
 "Steal My Girl"
 "Little Black Dress"
 "Where Do Broken Hearts Go"
 "Midnight Memories"
 "Kiss You"
 "Stockholm Syndrome"
 "Ready to Run"
 "Strong"
 "Better than Words"
 "Don't Forget Where You Belong"
 "Little Things"
 "Night Changes"
 "18"
 "Alive"
 "Diana"
 "No Control"
 "What Makes You Beautiful"
 "Through the Dark"
 "Girl Almighty"
 "Story of My Life

Encore 
22. "You and I"

23. "Little White Lies"

24. "Best Song Ever"

Setlist Asien, Afrika & Oceanien 
 "Clouds" 
 "Steal My Girl"  
 "Little Black Dress" 
 "Where Do Broken Hearts Go" 
 "Midnight Memorie" 
 "Kiss You" 
 "Stockholm Syndrome"
 "Ready to Run" 
 "Ready to Run" 
 "Better Than Words" 
 "Don't Forget Where You Belong" 
 "Little Things" 
 "Night Changes"
 "Alive" 
 "Diana"
 "One Thing"
 "What Makes You Beautiful"
 "Through the Dark" 
 "Girl Almighty"
 "Story of My Life"

Encore 
 21. "You & I"
 22."Little White Lies" 
 23. "Best Song Ever"

Noter 

One Direction-koncertturnéer
Karby Vig

Karby Vig er en vig   på vestsiden af øen Mors i Limfjorden, beliggende i den sydøstlige ende af Visby Bredning og  nordvest for  for Karby. Bugten er omkring  1.200 m bred, og når omkring 700 m ind i landet, hvor Vadkær Å har sit udløb. Vigen afgrænses mod sydvest af Karby Odde, og og mod nordvest af Trædemark Odde.

Kysten omkring vigen er en del af Natura 2000-område nr. 42 Mågerodde og Karby Odde.

Farvande i Danmark
Limfjorden
Mors
Visby Bredning

Visby Bredning  er en del af den vestlige nord-sydgående gren af Limfjorden, der adskiller Thy (Thisted Kommune) og Mors (Morsø Kommune). Den ligger sydvest for  Dragstrup Vig, og nord  for Nees Sund mod syd. 

Visby Bredning er godt 5 km bred fra Thy til Mors, og ca. 6 lang fra nord til syd, og har et areal på omkring 22,6 km². Mod nord afgrænses farvandet af Næsbjerg, ud for Villerslev i Thy, og Mågerodde på Mors; I sydeenden afgrænses Visby Bredning af en pynt ud for Futtrup, øst for Hurup og på Mors af  Karby Odde.  I det sydøstlige hjørne ligge Karby Vig, og hele kysten på Mors er en del af Natura 2000-område nr. 42 Mågerodde og Karby Odde.

Eksterne kilder/henvisninger 

Farvande i Danmark
Limfjorden
Mors
Sergio Mattarella

Sergio Mattarella (udtalelse: [ˈsɛrdʒo mattaˈrɛlla]; født 23. juli 1941, Palermo) er en italiensk politiker, dommer og præsident for Italien, han overtog posten den 3. februar 2015. Han er medlem af Partito Democratico.

Galleri

Referencer

Henvisninger 

Italiens præsidenter
Politikere fra Italien
Personer fra Palermo
Nuværende statsoverhoveder
Storkors af Sankt Olavs Orden
Crockett & Jones

Crockett & Jones er en britisk producent af herresko, der blev etableret i 1879 af Charles Jones og Sir James Crockett i Northampton, England. De blev i stand til at starte virksomheden med en bevilling fra Thomas White Trust. De er specialiserede i at fremstillet fodtøj med Goodyear-ribkant, og bliver i øjeblikket ledet af grundlæggerens barnebarn Charles Jones. Crockett & Jones producerer både herre- og damesko med tre kolletion til mænd (Hand Grade Collection, Main Collectionog Shell Cordovan Collection) og et begrænset udvalg af støvler og sko med lav hæl til kvinder.

I James Bond-filmen Skyfall fra 2012 bærer Daniel Craig sko fra Crockett & Jones i rollen som Bond.

Historie 
Northampton har traditionelt været kendt for adskillige skofabrikanter og dygtige skomagere, hvilket gjorde at man valgte at starte værkstedet op her i 1879. I begyndelse blev der udelukkende produceret herrestøvler. I 1890'erne begyndte den anden generation, Harry Crockett og Frank Jones, at modernisere virksomheden med mere avancerede maskiner, og særligt udstyr fremstillet af Charles Goodyear, der producerede sko hurtigere end ved manualt arbejde.

I 1897 udvidede Crockett og Jones firmaet og faciliteterne, ved at købe den bygning, som bruges i dag.

I 1910'erne begyndte Crockett & Jones at eksportere en stor del af deres produktion til Australien, Argentina, Sydafrika, USA og Fjernøsten, men Storbritannien fortsætte som virksomhedens primære marked.

I 1930'erne nåede produktionerne 15.000 par sko om ugen, under den tredje generation af grundlæggerne. Størstedelen var støvler og sko til kvinder. I 1940'erne fremstillede virksomheden over en million par officersstøvler til anden verdenskrig, og man indstillede den normale produktion i denne periode.

Produktionen i Perry Street i Northampton går tilabge til 1890'erne med udvidelser af hovedbygningen i 1910 og 1935.

I 1947 begyndte Charles Jones' barnebarn, Richard Jones, i firmaet og i 1977 blev han udpeget som direktør, og er stadig formand for bestyrelsen. Jonathan, Richards søn, blev ansat i familieforetagenet i 1977.

Jonathan Jones har udtalt at: Vi arbejder for fuld kraf ti øjeblikket og vores største problem er at styre efterspørgslen og finde nok dygtig arbejdskraft til at udføre det. Størstedelen af skoene bliver i dag eksporteret til hele verden, og bliver solgt for priser i omkring 2000 kr og opefter.

Butikker 

I 2015 drev Crockett & Jones i alt 11 butikker rundt om i verden, hvor de forhandler virksomhedens sko. Dette inkluderer adskillige butikker i London, bl.a. i Jermyn Street, en i Birmingham, samt i Bruxelles i Belgien, New York i USA og to i Paris, Frankrig. I butikkerne sælges færdliglavede sko til både herre og damer, støvler og tilbehør. Udover konfektionsskoene bliver der også lavet fuldt skræddersyede sko. Priserne starter ved omkring 30.000 kr.

Hæder 
Crockett & Jones modtog Diploma D’Onoro for deres design i 1911.

Referencer

Eksterne henvisninger 
 
 Boot & Shoe quarter conservation area of Northampton

Fremstillingsvirksomheder fra Storbritannien
Fodtøjsvirksomheder
Etableret i 1879
Northampton
Fodtøjsmærker
Abdusamet Yigit

Abdusamet Yigit (egentligt Abdussamet Yigit) (født 1978), er en kurdisk forfatter, der bor i Norge. Han blev født i landsbyen Xirabê Sosina i provinsen Nisebin i det nordlige Kurdistan. Han studerede historie og filosofi og er forfatter til flere bøger om kurdisk episk. Han skriver om det kurdiske Kurmanji dialekt. Hans bøger, som Feqiye Teyran og Shah Maran, med beskrivelser af kurdisk kultur, historie, religion, tradition og mytologi, er grundlæggende for moderne kurdiske kultur.

Romaner og historier 
 Feqiyê Teyran 1 (2009) roman, 2009 
 Feqiyê Teyran 2nd, 2014 
 Feqiyê Teyran 3rd, 2015 
 Feqiyê Teyran 4th, 2015 
 Destana Kawayê hesinger ("Historien om smeden Kawa", en folkemusik epos) (2009) 
 Shah Maran (Sahmaran) (2011)
 Herîrî Eli (Eli Heriri) (2011)
 Çîroken Keçelok 1. (2012)
 Çîrokên Keçelok anden, (2015), 
 Çîrokên Keçelok tredje (2015), 
 destana dewrêşê Ewdî (2012)
 Qiyakser (»Hvakhshathra« eller »Kyaxares«) (2013) , Verlag Forlag
 Malaye Jaziri, historie, Jul-2013 Verlag Forlag
 I historien om Kurdistan, filosofi og lingvistik (Lingvistik) i den gamle kurdiske samfund, filosofi, 2013 
 Den gamle Zarathustra, historie, 2013 
 Udvikling af menneskelig intelligens, i 2013, filosofi, 
 kurdiske revolution i de 21 's, kaldet "rojava" historie, 2013 
 Livet går leaving i solen Mitra, 2014 historie, 
 Den historiske kamp i Kobane, Historie, oktober 2014 
 Historien om idealisme, filosofi, filosofi, 2014 
 Historien om filosofi Yazdânism, Filosofi, 2014 
 Teorien om bevidsthedens estetisme, Filosofi, 2015
 Destana hæm Zere ("Historien om Heme Zere," en folkemusik epos), 2015 
 Evina dilên biçûk (Small Valentine Love), 2015

Eksterne henvisninger 
 Bøger af Abdusamet Yigit i Deutsche National Library
 Bøger af Abdusamet Yigit i Stockholms bibliotek
 Bøger av Abdusamet Yigit i kurdipediya

Forfattere fra Norge
Parlamentsvalget i Israel 2006

Parlamentsvalget i Israel for den 17. Knesset blev afholdt den 28. marts 2006. Valget resulterede i et flertal af pladser til det dengang nye Kadima parti, efterfulgt af Arbejderpartiet, og et stort tab for Likud partiet.

Resultater 

Alle partier som fik mere end 40.000 stemmer er medtaget i listen

Israel 2006
Politiske valg i Israel
Komitas

Soghomon Soghomonian, ordineret og almindeligt kendt som Komitas / Komitas Vardapet ( født 26. september 1869 i Kütahya i det Osmanniske Rige, død 22. oktober 1935 i Paris, Frankrig) var en armensk præst, musikforsker, komponist, arrangør, sanger og korleder, der betragtes som grundlæggeren af den armenske skole for musik. Han betragtes som en af pionererne inden for musiketnologi.

Fodnoter 

Komponister
Musikere
Personer fra Armenien
Præster
Stig Åvall Severinsen

Stig Åvall Severinsen (født 8. marts 1973 i Aalborg) er en dansk fridykker med fire Verdenmesterskaber og flere Guinness Verdensrekorder. Han er forfatter af bogen Træk Vejret – mere energi, mindre stress (2009), udgivet på engelsk i 2010.

Baggrund 
Severinsen er cand.scient. i biologi og har en Ph.d. i medicin. Han begyndte at eksperimentere med at holde vejret som barn i bunden af sine forældres pool. Han begyndte at svømme i en alder af 6 år og blev dansk mester fire år i træk i en alder af 9, 10, 11 og 12 år. I 1993-2003 spillede han undervandsrugby og var på det danske landshold.

Se også 
 Wim Hof

Referencer 

Personer fra Aalborg
Dykkere
Mélanie René

Mélanie René (født 1. september 1990) er en schweizisk sangerinde. Hun vandt den 31. januar 2015 den schweiziske forhåndsudvælgelse til Eurovision Song Contest 2015 i Wien med nummeret "Time to Shine".

Kildehenvisninger

Eksterne henvisninger 
 

Deltagere ved Eurovision Song Contest 2015
Schweiz' Eurovision Song Contest-deltagere
Sangere fra Schweiz
Marta Jandová

Marta Jandová (født den 13. april 1974) er en tjekkisk sangerinde. Hun har siden 1993 haft en musikkarriere i Tyskland, bl.a. som medlem af gruppen Die Happy. Hun skal repræsentere Tjekkiet i Eurovision Song Contest 2015 i Wien sammen med sangeren Václav Noid Bárta og nummeret "Hope Never Dies". Udvælgelsen skete internt og blev offentliggjort den 1. februar 2015.

Kildehenvisninger 

Sangere fra Tjekkiet
Tjekkiets Eurovision Song Contest-deltagere
Deltagere ved Eurovision Song Contest 2015
Václav Noid Bárta

Václav Noid Bárta (født den 17. oktober 1980) er en tjekkisk sanger, sangskriver og skuespiller. Han skal repræsentere Tjekkiet i Eurovision Song Contest 2015 i Wien sammen med sangerinden Marta Jandová og nummeret "Hope Never Dies". Udvælgelsen skete internt og blev offentliggjort den 1. februar 2015.

Kildehenvisninger 

Sangere fra Tjekkiet
Tjekkiets Eurovision Song Contest-deltagere
Deltagere ved Eurovision Song Contest 2015
Hovhannes Tumanyan

Hovhannes Tumanyan (  ; født 19. februar 1869 i Dsegh, Guvernementet Tiflis, Russiske Kejserrige, død 23. marts 1923 i Moskva, USSR) var en armensk forfatter og aktivist.

Hovhannes Tumanyan er født i landsbyen Dsegh i provinsen Lori. I en ung alder flyttede Tumanyan til Tiflis.

Referencer 

Personer fra Armenien
Aktivister fra Armenien
Forfattere fra Armenien
Stenfrø (Lithospermum)

Stenfrø (Lithospermum) er en slægt af planter, der består af omkring 45 arter, hvoraf to findes vildtvoksende i Danmark. Slægten Buglossoides kaldes også for Stenfrø.

Arter 
De danske arter i slægten:
 Lægestenfrø (Lithospermum officinale)
 Rynket stenfrø (Lithospermum arvense)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Rublad-familien